Radio-omroeper sterf in ongelukLindsay Batteson-Kritzinger. Foto: OFM OFM berig dat Lindsay Batteson-Kritzinger Saterdagmiddag omstreeks 17:00 in die ongeluk naby Theunissen in die Vrystaat oorlede is. Volgens die berig was Batteson-Kritzinger, haar man Jake en skoonouers in die voertuig toe die ongeluk plaasgevind het. ŉ Toyota Tazz was glo in die verkeerde baan nadat dit ŉ ander voertuig probeer verbysteek het. Die bestuurder van die bakkie waarin Batteson-Kritzinger hulle gery het, het uitgeswaai waarna die bakkie omgeslaan het. Volgens OFM is Batteson-Kritzinger op die toneel dood verklaar. Haar skoonma, Alna Kritzinger, is onderweg na die hospitaal oorlede. Haar man en skoonpa word in die Welkom-Mediclinic behandel. Nick Efstathiou, bestuurder van OFM, sê Batteson-Kritzinger sal baie gemis word en dat sy vir langer as ses jaar deel van die OFM-span was. Batteson-Kritzinger het onder meer die Saterdae die “Weekend Warm-up”-program aangebied. Lees meer hier.